2018. gada 21. novembrī Rīkojums Nr. 621

Rīgā (prot. Nr. 53 23. §)

## Par Rīgas pilsētas pašvaldības nekustamā īpašuma Kalnciema ielā 8A, Rīgā, pārņemšanu valsts īpašumā

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Finanšu ministrijas valdījumā nekustamo īpašumu (nekustamā īpašuma kadastra Nr. 0100 061 0093) – zemes vienību 0,1710 ha platībā (zemes vienības kadastra apzīmējums 0100 061 0093) – Kalnciema ielā 8A, Rīgā (turpmāk – nekustamais īpašums), kas nepieciešams profesionālās izglītības kompetences centra "Nacionālā Mākslu vidusskola" funkciju īstenošanai.

2. Finanšu ministrijai, nostiprinot zemesgrāmatā īpašuma tiesības uz nekustamo īpašumu:

2.1. norādīt, ka īpašuma tiesības nostiprinātas uz laiku, kamēr nekustamais īpašums un tam piegulošais nekustamais īpašums (nekustamā īpašuma kadastra Nr. 0100 061 0094) Kalnciema ielā 10, k-2, Rīgā, un nekustamais īpašums (nekustamā īpašuma kadastra Nr. 0100 561 0062) Kalnciema ielā 10, k-1, Rīgā, Kalnciema ielā 10, k-2, Rīgā, Kalnciema ielā 10, k-3, Rīgā, Kalnciema ielā 12, Rīgā, un Meža ielā 15, Rīgā, tiek izmantots šā rīkojuma 1. punktā minēto funkciju īstenošanai;

2.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

3. Finanšu ministrijai nekustamo īpašumu bez atlīdzības nodot Rīgas pilsētas pašvaldībai, ja tas vairs netiek izmantots šā rīkojuma 1. punktā minēto funkciju īstenošanai.

Ministru prezidents Māris Kučinskis

Finanšu ministre Dana Reizniece-Ozola